ایراندان ادلب دگرلندیرمهسی
ظریف، تورکیه ایله روسیا آراسیندا ادلبده سلاحلاردان آریندیریلمیش بیر بؤلگه یارادیلماسینا دایر قبول اولونان قرارلا باغلی آچیقلاما وئردی
ایران خاریجی ایشلر باخانی محمد جواد ظریف، آکتیو دیپلوماسینین سوریهنین ادلب بؤلگهسینده ساواشی دوردوردوغونو بیلدیردی.
ظریف، تورکیه ایله روسیا آراسیندا ادلبده سلاحلاردان آریندیریلمیش بیر بؤلگه یارادیلماسینا دایر قبول اولونان قرارلا باغلی تویتر حسابیندان آچیقلاما وئردی.
طریف، ۷ سپتامبردا تهرانداکی تورکیه-روسیا-ایران ذیروهسینین و سون اولاراق دونن روسییانین سوچی شهریندهکی پرزیدنت اردوغانین روسیا پرزیدنتی ولادیمیر پوتین گؤروشمهسینین و فعال دیپلوماسینین، ادلبدهکی ساواشی دوردوردوغونو و دیپلوماسینین تأثیرلی اولدوغونو ایفاده ائتدی.
ایران خاریجی ایشلر باخانلیغی سؤزچوسو بهرام قاسمی ده یازیلی آچیقلاماسیندا، تورکیه ایله روسیا آراسیندا ادلبله باغلی آلینان قراری مثبت قارشیلادیقلارینی بیلدیردی.
قاسمی، سوچیده آلینان قرارین سوریهدهکی تروریست قالیقلارینین تامامیله آرادان قالدیریلماسی اوچون اؤنملی بیر آددیم اولدوغونو و سیاسی چؤزومه قاتقی وئرجگینی دیله گتیردی.
azb_Arab azb_Arab azb_Arab azb_Arab azb_Arab azb_Arab azb_Arab